Obama: Ključno partnerstvo SAD i Indije
Američki predsednik podržao reformisanje Savet bezbednosti Ujedinjenih nacija u kome bi Indija bila jedna od stalnih članica
Pri kraju trodnevne posete Indiji, predsednik Obama je počeo dan polaganjem venca na mesto na kojem je kremiran poštovani indijski lider Mahatma Gandi. Nešto kasnije, on je u indijskom parlamentu, na zajedničkoj sednici oba doma, govorio o viziji zasnovanoj na zajedničkim interesima, koju dve zemlje mogu da ostvare zajedno. Predsednik Obama je dodao da Sjedinjene Države i Indija imaju istorijsku priliku da definišu ovaj vek i promovišu zajednički prosperitet. On je najavio čvrstu američku podršku stalnom članstvu Indije u reformisanom Savetu bezbednosti Ujedinjenih nacija, mada su američki zvaničnici rekli novinarima da će proces reforme Saveta bezbednosti biti dug i složen. U pogledu teme koja u Indiji izaziva veliku zabrinutost, predsednik Obama je rekao da susedni Pakistan sve više prepoznaje opasnost koju terorističke mreže predstavljaju za Islamabad i sve ostale van Pakistana. On je ukazao da će Vašington nastaviti da vrši pritisak na Pakistan da čini više, posebno povodom napada u Mumbaju 2008. „ Nešto ranije, na konferenciji za novinare sa premijerom Manmohanom Singom, bilo je reči o američko-indijskim ekonomskim odnosima, Kašmiru, smanjenju zategnutosti izmedju Indije i Pakistana, kao i o neširenju nuklearnog naoružanja i borbi protiv terorizma. Predsednik Obama je izbegavao direktan odgovor na pitanja o Kašmiru, ali je ponovio američko gledište da Indija i Pakistan moraju da nadju put za smanjenje zategnutosti. „ Premijer Sing je rekao da je Indija spremna da saradjuje sa Pakistanom u rešavanju svih preostalih pitanja, ali je uputio i kritiku vladi u Islamabadu. U vezi sa ekonomskim i poslovnim odnosima, predsednik Obama je ponovio da će povećanje američkih investicija u Indiji dovesti do otvaranja novih radnih mesta u Sjedinjenim Državama. Premijer Sing je rekao da Indija ne želi da ukrade radna mesta od Sjedinjenih Država, dodavši da su novi poslovni dogovori objavljeni tokom posete predsednika Obame, dobitak za obe zemlje.